
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 1151 

16 Σεπτεμβρίου 1993 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση «Μελίσσια», του Δήμου Στυ- 


λίδας Ν. Φθιώτιδας . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή 
δόμησης σε ακίνητο που βρίσκεται εντός του ρυμο¬ 
τομικού σχεδίου Αθηνών. 2 

Έγκριση πολεοδομικής μελέτης τμήματος της πολεο- 
δομικής ενότητας 2 «Κάτω Σούδα» του Δήμου Σού¬ 
δας (Ν. Χανιών). 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Φ.121/1105 (1) 

Καθορισμός των ορίων του αιγιαλού και δημιουργία ζώνης 

παραλίας στη θέση «Μελίσσια», του Δήμου Στυλίδας Ν. 

Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/ 
1940 «Περί αιγιαλού και παραλίας», όπως τροποποιήθη¬ 
καν και συμπληρώθηκαν με τις διατάξεις: α) του άρθρου 
13 του Ν. 1078/1980 και β) του άρθρου 23 του Ν. 1337/ 
1983. 

2. Τις διατάξεις του άρθρου 100 του Π.Δ. 284/1988 
(ΦΕΚ 128 και 165/Α/1988) «Περί Οργανισμού του 
Υπουργείου Οικονομικών». 

3. Την από 5.5.1993 έκθεση της «Επιτροπής καθορι¬ 
σμού των ορίων του αιγιαλού και παραλίας και θέσεων αμ- 
μοληψίας», που καθόρισε τα όρια του αιγιαλού και της πα¬ 
ραλίας στη περιοχή «Μελίσσια» του Δήμου Στυλίδας Ν. 
Φθ/δας και το από Ιανουάριο 1993 με κλίμακα 1:500 το- 
πογραφικό διάγραμμα του αγρ. τοπ. Μηχανικού Ανατασίου 
X. Αρμυριώτη που θεωρήθηκε την 6.4.1993 από την Δ/ 


νση Τεχνικών Υπηρεσιών Ν. Φθ/δας και συνοδεύει την έκ¬ 
θεση της προαναφερομένης Επιτροπής. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ. 544.5/589/93/1240/ 
20.8.93 έγγραφο του. 

5. -Τις διατάξεις του άρθρου 1 της παρ. 1 του Ν. 3200/ 
1955 (ΦΕΚ: 97/Α/1955) «Περί διοικητικής αποκέντρω¬ 
σης» σε συνδυασμό με τις διατάξεις του από 28.6.1955 Β. 
Δ/τος «Περί εξαιρέσεως από της κατά το άρθρο 1 παρ. 1 
του Ν. 3200/1955 αρμοδιότητος των Νομαρχών, αντικει¬ 
μένων τινών αρμοδιότητος του Υπουργού Οικονομικών», 
του Β. Δ/τος 704/1970 και του άρθρου 1 παρ. 5 του Π.Δ 
71/1984 (ΦΕΚ: Α22/28.2.1984) σχετικά με τη μεταβί¬ 
βαση αρμοδιοτήτων του Υπουργού Οικονομικών στους 
Νομάρχες και στις περιφερειακές αρχές διανομαρχιακού 
επιπέδου, αποφασίζουμε: 

1. Επικυρώνουμε την από 5.5.1993 έκθεση της Επιτρο¬ 
πής καθορισμού των ορίων του αιγιαλού και παραλίας και 
θέσεων αμμοληψίας, καθώς και το από Ιανουάριο 1993 
τοπογραφικό διάγραμμα που τη συνοδεύει, το οποίο συ¬ 
ντάχθηκε από τον αγρ. τοπ. Μηχανικό Αναστάσιο X. Αρμυ¬ 
ριώτη με κλίμακα 1:500 και θεωρήθηκε την 6.4.1993 από 
την Δ/νσή Τεχνικών Υπηρεσιών της Νομαρχίας Φθιώτιδας 
και στο οποίο η παραπάνω Επιτροπή, με κόκκινη γραμμή 
καθόρισε τα όρια του αιγιαλού με κίτρινη γραμμή τα όπρια 
της παραλαίας στη θέση «Μελίσσια» του Δήμου Στυλίδας 
Ν. Φθιώτιδας. 

2. Η παρούσα απόφαση μαζί με την έκθεση και το διά¬ 
γραμμα που προαναφέραμε, να δημοσιευτούν στην Εφη¬ 
μερίδα της Κυβερνήσεως. 

Λαμία 3 Σεπτεμβρίου 1993 

Ο Νομάρχης 
ΝΙΚ. ΑΓΓΕΛΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ 

ΚΑΙ ΠΑΡΑΛΙΑΣ ΚΑΙ ΘΕΣΕΩΝ ΑΜΜΟΛΗΨΙΑΣ (άρθρο 
100 Π.Δ. 284/1988) 

Για τον καθορισμό, για πρώτη φορά των ορίων του αιγια- 
λού και της παραλίας στη θέση «Μελίσσια» του Δήμου 
Στυλίδας Ν. Φθιώτιδας με ενδιαφερόμενους τους Κων/νο 
και Ευάγγελο Μπλάνη όπου πήγαμε σήμερα 5.5.1993, 
ημέρα Τετάρτη οι υπογεγραμμένοι: 

1. Βασίλειος Σμάνης, Φορ/κός ΔΕ/Α, αναπληρωτής του 

κωλυομένου προϊσταμένου της Κτηματικής Υπηρεσίας Ν. 
Φθ/δας, ως Προέδρου. 

2. Παναγιώτης Γιαννακόπουλος Τεχν. Πολ. Μηχαν. ανα¬ 
πληρωτής του κωλυομένου Δ/ντή της Δ.Τ.Υ. Ν. Φθ/δας, 
ως μέλος. 

3. Δημήτριος Μόσχος, Πλωτάρχης Λ.Σ., λιμενάρχης 
Στυλίδας που αποτελούμε την Επιτροπή του άρθρου 100 
του Π.Δ. 284/1988 (ΦΕΚ: 128 και 165/Α/88) Οργανι¬ 
σμός Υπουργείου Οικονομικών», όπως αυτή συγκροτή¬ 
θηκε με την αριθ. 1383/17.12.1992 απόφαση του Νο¬ 
μάρχη Φθιώτιδας και συγκλήθηκε με την Φ. 121/398/ 
20.4.93 πρόσκληση του Προέδρου της, έχοντας δε 
υπόψη: 

1. Την από 22.3.1993 αίτηση των Κων/νου και Ευαγγέ¬ 
λου Μπλάνη που ζητείται ο καθορισμός των ορίων του αι- 
γιαλού στην παραπάνω περιοχή. 

2. Το από Ιανουάριο 1993 τοπογραφικό και υψομετρικό 
διάγραμμα με κλίμακα 1:500 του Αναστασίου X. Αρμυρι- 
ώτη, αγρ. Τοπ. Μηχ/κός που ελέγχθηκε την 6.4.1993 για 
την ακρίβεια της αποτύπωσης από τον Παναγιώτη Γιαννα- 
κόπουλο, Τεχν. Πολ. Μηχ. της Δ.Τ.Υ. και θεωρήθηκε την 
6.4.1993 από τον Δ/ντή Τεχνικών Υπηρεσιών Ν. Φθ/δας 
Ιωάννη Χαλαστάνη, Πολ. Μηχ., όπως ορίζει το άρθρο 20 
του Ν. 719/1977 (ΦΕΚ:301/Α/1977). 

3. Τις διατάξεις του Α.Ν. 2344/1940 «περί αιγιαλού και 
παραλίας», όπως τροποποιήθηκε και συμπληρώθηκε με¬ 
ταγενέστερα, ως επίσης και τις διατάξεις του Ν. 1337/ 
1983 (ΦΕΚ: 33/Α/1983). 

4. Τις οδηγίες του ΥΠ. ΟΙΚ., όπως έχουν διατυπωθεί 
στις εγκύκλιες διαταγές, με αριθ. Δ. 8505/6433/66/ 


31.7.1968, Δ. 3474/970 ΠΟΛ. 105/29.7.1983 και Ν. 
505/253 ΠΟΛ. 69/30.3.1984, καθώς επίσης και τις οδη¬ 
γίες του Γ.Ε.Ν. όπως αυτές διατυπώθηκαν στο Φ. 187.2/ 
54/74/358/6.2.74 έγγραφό του. 

5. Την αντίληψη που σχηματίσαμε κατά την επί τόπου 
μετάβασή μας, σχετικά με το πλάτος της βρεχομένης ζώ¬ 
νης ξηράς και τα λοιπά συναφή στοιχεία, αποφασίζει: 

1. Καθορίζει πάνω στο ανωτέρω τοπογραφικό διά¬ 
γραμμα που συνοδεύει την έκθεση αυτή: 

α) Την οριογραμμή αιγιαλού με κόκκινη συνεχή πολυγω¬ 
νική γραμμή, με στοιχεία 1-2-3-4-5-6-7-8-9-10- 
11 -12-13-14 και 15 της οποίας οι κορυφές εξασφαλί¬ 
ζονται από σταθερά σημεία. 

β) Την οριογραμμή της παραλίας με κίτρινη συνεχή πο¬ 
λυγωνική γραμμή, με στοιχεία 
1' - 2’ - 3’ - 4’ - 5’ - 6’ - 7’ - 8’ - 9' - 10' -11 1 -12 - -13' -14' 
και 15' της οποίας οι κορυφές εξασφαλίζονται από στα¬ 
θερά σημεία. 

2. Καθορίζεται ζώνη παραλίας πλάτους παντού δέκα 
(10) μέτρων επειδή δεν εξυπηρετούνται οι σκοποί του άρ¬ 
θρου 7 του Α.Ν. 2344/1940. 

3. Δεν υπάρχουν κτίσματα στη ζώνη της παραλίας. 

4. Αποφαίνεται ότι δεν υφίσταται παλαιός αιγιαλός. 

Λαμία, 5 Μαΐου 1993 
Η Επιτροπή 

Ο Πρόεδρος Τα μέλη 

Β. ΣΜΑΝΗΣ Π. ΓΙΑΝΝΑΚΟΠΟΥΛΟΣ 

Δ. ΜΟΣΧΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. (2) 

Έγκριση πραγματοποίησης μεταφοράς συντελεστή δόμη¬ 
σης σε ακίνητο που βρίσκεται εντός του ρυμοτομικού 
σχεδίου Αθηνών. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «Περί 
καθορισμού ανωτάτου ορίου συντελεστών δομήσεων εις 
εμβαδά κατά την εφαρμογή του ν. 880/1979» (Α' 138) 
όπως τροποποιήθηκε με το από 19.6.1987 π.δ/γμα (Δ' 
592). 

3. Τις διατάξεις του π. δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
τον ν. 880/1979» (Α' 154), όπως τροποποιήθηκε με το υπ’ 
αριθμόν 367/1987 π.δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του ν. 
1558/1985 «Κυβέρνηση και Κυβερνητικά Όργανα» (Α’ 
137). 

5. Την Υ 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Την 26988/1993 αίτηση της Α.Ε. «ΑΒΑΞ Εργολη¬ 
πτική Εταιρεία». 

7. Την 29123/1993 αίτηση της Αικατερίνης - Νίκης 
Γιαννουκάκη. 

8. Την 29124/1993 αίτηση των Φωτίου Καλφαρέντζου 
και Σπυρίδωνος Καλφαρέντζου. 

9. Την 224/1993 γνωμοδότηση του Κεντρικού Συμβου¬ 
λίου Χωροταξίας Οικισμού και Περιάλλοντος. 

10. Την 33071/19.7.1993 απόφαση του Υφυπουργού 
Περιβάλλοντος Χωροταξίας και Δημοσίων Έργων για προ¬ 
έγκριση της σχετικής τεχνικής μελέτης με πρόταση του 
Υφυπουργού Περιβάλλοντος Χωροταξίας και Δημοσίων 
Έργων, αποφασίζουμε: 

Αρθρο 1 

ί. Εγκρίνεται η πραγματοποίηση της μεταφοράς του 
συντελεστή δόμησης που εγκρίθηκε με το από 
23.12.1991 π.δ/γμα (Δ’ 225) από το βαρυνόμενο ακίνητο, 
που βρίσκεται εντός του ρυμοτομικού σχεδίου Αθηνών 
και επί των οδοών Σόλωνος αριθ. 62 και Σίνα αρ. 26 για το 
οποίο έχουν εκδοθεί οι 3796/1992, 3798/1992, 3799/ 
1992 και 3800/1992 σχετικοί τίτλοι δικαιώματος μεταφο¬ 
ράς συντελεστή δόμησης στο όνομα των Αικατερίνης 
Γιαννουκάκη, Φωτίου Καλφαρέντζου, Σπυρίδωνος Καλ¬ 
φαρέντζου και Δημητρίου Καλφαρέντζου αντίστοιχα, σε 
άλλο ακίνητο (ωφελούμενο) που βρίσκεται εντός του ρυ¬ 
μοτομικού σχεδίου Αθηνών, και επί της οδού Κόνιαρη 
αριθ. 15-29, περιοχή γηπέδου Παναθηναϊκού, για το 
οποίο υφίσταται δικαίωμα πραγματοποίησης της μεταφο¬ 
ράς συντελεστή δόμησης υπέρ της Ανωνύμου Εταιρείας 
«ΑΒΑΞ ΑΝΩΝΥΜΗ ΕΤΑΙΡΕΙΑ - ΕΡΓΟΛΗΠΤΙΚΗ - ΤΟΥΡΙ¬ 
ΣΤΙΚΗ - ΕΜΠΟΡΙΚΗ - ΒΙΟΜΗΧΑΝΙΚΗ - ΟΙΚΟΔΟΜΙΚΩΝ 


ΥΛΙΚΩΝ ΚΑΙ ΜΗΧΑΝΗΜΑΤΩΝ», βάσει των 34075/1992 
και 34248/1992 συμβολαίων της συμβολαιογράφου Αθη¬ 
νών Ευαγγελίας Αντωνοπούλου - Λίτινα, όπως το ωφε¬ 
λούμενο ακίνητο φαίνεται με στοιχεία Α, Β, Γ, Δ, Ε, Ζ, Α, 
στο σχετικό πρωτότυπο διάγραμμα σε κλίμακα 1:200 που 
θεωρήθηκε από τον Προϊστάμενο της Διεύθυνσης Τοπο- 
γραφικών Εφαρμογών με την 83874/1993 πράξη του και 
που αντίτυπό του σε φωτοσμίκρυνση δημοσιεύται με το 
παρόν διάταγμα. 

2. Τα ειδικότερα στοιχεία πραγματοποίησης της μετα¬ 
φοράς συντελεστή δόμησης είναι τα εξής: 

Συνολική δομήσιμη επιφάνεια η οποία δύονται να δομη¬ 
θεί στο ωφελούμενο ακίνητο επιπλέον της επιτρεπομένης 
βάσει των ισχυόντων στην περιοχή όρων δόμησης 396,74 
τ.μ. που αντιστοιχεί σε 204,00 τ.μ. του βαρυνομένου ακι¬ 
νήτου. 

3. Τα ειδικότερα στοιχεία του ωφελουμένου ακινήτου 
μετά την μεταφορά είναι τα εξής: 

α) Εμβαδόν οικόπεδου: 500,65 τ.μ. 

β) Ποσοστό κάλυψης: 66%. 

γ) Συντελεστής δόμησης: 2, 8924 

δ) Μέγιστο επιτρεπόμενο ύψος του ανεγερθησομένου 
κτιρίου: είκοσι ένα μέτρα και δέκα εκατοστά του μέτρου 
(21,10)μ. 

ε) Το κτίριο πρέπει να ανεγερθεί εντός του ωφελουμέ¬ 
νου ακινήτου σύμφωνα με το διάγραμμα κάλυψης σε κλί¬ 
μακα 1:200 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 83874/ 
1993 πράξη του και που αντίτυπό το σε φωτοσμίκρυνση 
δημοσιεύεται με το παρόν διάταγμα. 

4. Πριν τη χορήγηση της οικοδομικής άδειας πρέπει να 
προσκομισθεί στην αρμόδια πολεοδομική υπηρεσία από 
τους ενδιαφερόμενους πιστοποιητικό από το οικείο Υπο¬ 
θηκοφυλακείο για την σημείωση στη μερίδα του δικαιού¬ 
χου, του παρόντος διατάγματος καθώς και βεβαίωση από 
την αρμόδια υπηρεσία του Υπουργείου Περιβάλλοντος 
Χωροταξίας και Δημοσίων Έργων ότι ακυρώθηκαν οι 
3796/1992, 3798/1992, 3799/1992 και 3800/1992 
σχετικοί τίτλοι δικαιώματος μεταφοράς συντελεστή δόμη¬ 
σης. 

Άρθρο 2 

Ακυρώνονται οι 3796/1992, 3798/1992, 3799/1992 
και 3800/1992 σχετικοί τίτλοι δικαιώματος μεταφοράς 
συντελεστή δόμησης. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 3 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. (3) 

Έγκριση πολεοδομικής μελέτης τμήματος της πολεοδο- 
μικής ενότητας 2 «Κάτω Σούδα» του Δήμου Σούδας (Ν. 
ΧανΙων). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1,4, 5 και 6+, και 7 
(παρ. 1,2 και 4) του ν. 1337/1983 «Επέκταση των πολεο- 
δομικών σχεδίων, οικιστική ανάπτυξη και σχετικές ρυθμί¬ 
σεις» (Α' 33), όπως το άρθρο 6 τροποποιήθηκε με την παρ. 
2 του άρθρου 8 του ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις του άρθρου 3 του ν.δ/τος της 
17.7.1923 «Περί σχεδίων πόλεων κλπ» (Α' 228), όπως με¬ 
ταγενέστερα τροποποιήθηκαν και συμπληρώθηκαν. 

3. Τις διατάξεις των άρθρων 6 (παρ. 1), 7,8, και 9 του ν. 
1577/1985 «Γενικός Οικοδομικός Κανονισμός» (Α' 210) 
όπως τροποποιήθηκαν με το άρθρο 13 (παρ. 1,2,3) του ν. 
1647/1986 «οργανισμός Κτηματολογίου και Χαρτογρα¬ 
φήσεων Ελλάδας «ΟΚΧΕ» και άλλες σχετικές διατάξεις» 
Α' 141) και το άρθρο 1 (παρ. 3,4) του ν. 1772/1988 «Τρο¬ 
ποποίηση διατάξεων του ν. 1577/1985 «ΓΟΚ» και άλλες 
σχετικές διατάξεις» (Α' 91). 

4. Τις διατάξεις του άρθρου 13του ν. 3188/1955 «Περί 
τροποποιήσεως και συμπληρώσεως του ν. 2312/1953 (Α' 
95), όπως συμπληρώθηκε με την παρ. 4 του ν. 1892/1990 
«Για τον εκσυγχρονισμό και την ανάπτυξη και άλλες διατά¬ 
ξεις» (Α' 101). 

5. Τις διατάξεις της παρ. 1 εδ. ιδ του άρθρου 23 του Ν. 
1558/1985 «Κυβέρνηση και Κυβερνητικά Όργανα (Α' 
137). 

6. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

7. Την 9190/1793/1993 απόφαση του Υπουργού Περι¬ 
βάλλοντος Χωροταξίας και Δημοσίων Έργων «Χαρακτηρι¬ 
σμός ως πυκνοδομημένης περιοχής της πολεοδομικής 
ενότητας 2 «Κάτω Σούδα» (Π.Ε. 2) του Δήμου Χανιών (Ν. 
Χανιών)». 

8. Την 34039/1680/27.4.1988 απόφαση του Αναπλη¬ 
ρωτή Υπουργού Περιβάλλοντος Χωροταξίας και Δημοσίων 
Έργων «Έγκριση Γενικού Πολεοδομικού Σχεδίου (Γ.Π.Σ.) 
του Δήμου Χανιών, της Κοινότητας Σούδας και τμημάτων 
των Δήμων Μουρνιών, Νέας Κυδωνιάς και των Κοινοτήτων 
Νεροκούρου, Περιβολίων, Βαμβακόπουλου του πολεοδο- 
μικού συγκροτήματος Χανιών (Ν. Χανιών)» (Δ' 588), όπως 
επαναδημοσιεύθηκε με την 67197/3441/23.5.1992 (Δ’ 
620) και τροποποιήθηκε με την 57633/2195/26.3.1993 
απόφαση του Υφυπουργού Περιβάλλοντος Χωροταξίας 
και Δημοσίων Έργων (Δ' 408). 

9. Την 9191 /1794/1993 απόφαση του Υπουργού Περι¬ 
βάλλοντος Χωροταξίας και Δημοσίων Έργων «Έγκριση 
πολεοδομικής προμελέτης της πολεοδομικής ενότητας 2 
«Κάτω Σούδα» (Π.Ε. 2) του Δήμου Σούδας (Ν. Χανιών). 

10. Τις 75/1988, 63/1988, 412/1988, 51/1988, 27/ 
1988 20/1988 και 21/1992 γνωμοδοτήσεις του Δημοτι¬ 
κού Συμβουλίου Σούδας. 

11. Τις 1/πρακτ. 28/1988, 6/πρακτ. 38/1988, 1/ 


πρακτ. 12/1991, 10/πρακτ. 10/1992 και 2/πρακτ. 17/ 
1992 γνωμοδοτήσεις του Συμβουλίου Χωροταξίας Οικι¬ 
σμού και Περιβάλλοντος Ν. Χανιών. 

12. Τις διατάξεις του άρθρου 29Α του ν. 1558/1985 
όπως αυτό προστέθηκε με το άρθρο 27 του ν. 2081 /1992 
(Α' 54) και το γεγονός ότι από τις κανονιστικές διατάξεις 
αυτού του δ/τος δε προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

13. Την 412/1993 γνωμοδότηση του Συμβουλίου της 
Επικράτειας, με πρόταση του Υφυπουργού Περιβάλλο¬ 
ντος Χωροταξίας και Δημοσίων Έργων, αποφασίζουμε: 

Αρθρο 1 

Εγκρίνεται το πολεοδομικό σχέδιο τμήματος της πολε¬ 
οδομικής ενότητας 2 «Κάτω Σούδα» (Π.Ε. 2) του Δήμου 
Σούδας (Ν. Χανιών) με τον καθορισμό οικοδομήσιμων χώ¬ 
ρων, οδών, πεζοδρόμων, χώρων στάθμευσης αυτοκινή¬ 
των, παιδικών χαρών, χώρου βρεφονηπιακού σταθμού— 
πάρκου βρεφονηπιακού σταθμού, χώρου εκπαίδευσης, 
όπως οι ρυθμίσεις αυτές φαίνονται στα σχετικά δύο (2) 
χρωματισμένα πρωτότυπα διαγράμματα σε κλίμακα 
1:1000 που θεωρήθηκαν από τον Προϊστάμενο της Διεύ¬ 
θυνσης Τοπογραφικών Εφαρμογών με την 76744/1993 
πράξη του και που αντίτυπά τους σε φωτοσμίκρυνση δη¬ 
μοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας το πο¬ 
λεοδομικό σχέδιο εγκρίνεται με το άρθρο 1 του παρόντος. 

Άρθρο 3 

Στο πρόσωπο των οικοπέδων, οικοδομημένων ή μη, που 
βρίσκονται στη περιοχή της οποίας εγκρίνεται το πολεο¬ 
δομικό σχέδιο επιβάλελται προκήπιο πλάτους τεσσάρων 
(4) μέτρων όπως φαίνεται στα ίδια διαγράμματα. 

Άρθρο 4 

Στους οικοσομήσιμούς χώρους της παραπάνω περιοχής 
επιτρέπονται οι χρήσης γενικής κατοικίας όπως προσδιο¬ 
ρίζονται από το άρθρο 3 του από 23.2.1987 π.δ/τος (Δ' 
166). 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιοριοσμοί δόμησης των οικοπέδων ορί¬ 
ζονται κατά τομείς Ια, Ιβ, ΙΙΑ και ΙΙβ ως εξής: 

1. Τομείς Ια- Ιβ. 

Ελάχιστο πρόσωπο: δέκα πέντε (15,00) μέτρα. 

Ελάχιστο εμβαδόν: τετρακόσια (400,00) τ. μέτρα. 

2. Τομείς ΙΙα- ΙΙβ. 

Ελάχιστο πρόσωπο: είκοσι (20,00) μέτρα. 

Ελάχιστο εμβαδόν: πεντακόσια (500,00) τ. μέτρα. 

3. Επιπλέον των προϋποθέσεων των προηγουμένων 
παραγράφων 1 και 2 απαιτείται όπως στο οικοδομήσιμο 
τμήμα των οικοπέδων εγγράφεται κάτοψη κτιρίου με: 

Ελάχιστη επιφάνεια: πενήντα (50,00) τ.μ. και 

Ελάχιστη πλευρά: πέντε μέτρα (5,00 μ.). 

4. Μέγιστο ποσοστό κάλυψης των οικοπέδων για όλους 
τος τομείς: εξήντα τοις εκατό (60%) της επιφάνειας τους. 

5. Συντελεστής δόμησης για όλους τους τομείς: έξι δέ¬ 
κατα (0,6). 

6. Μέγιστο επιτρεπόμενο ύψος των κτιρίων: 

- Για τους τομείς Ια- ΙΙα επτά μέτρα και πενήντα εκατο¬ 
στά του μέτρου (7,50 μ.) το οποίο προσαυξάνεται κατά 
ένα μέτρο και πενήντα εκατοστά του μέτρου (1,50 μ.) σε 
περίπτωση κατασκευής στέγης. 

- Για τους τομείς Ιβ-ΙΙβ: έντεκα μέτρα (11,00 μ.). 

Αρθρο 6 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημο¬ 


σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Μύκονος, 16 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

μαρο·ιανος 

Ραο.Α ρ. 


>ργ πνωυη. λειτουργίας 

ΡΥΜΟΤΟΜΙΚΟ σχέδιο! 


ΚΟΙΝΟΤΗΤΑ ΣΟΥΔΑΣ 

κ ηνίων 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΟΙΝΟΤΗΤΑ ΣΟΥΔΑΣ 








